जरासन्ध का वध करने के लिए महाराज युधिष्ठिर से आज्ञा लेकर भगवान श्रीकृष्ण, भीमसेन और अर्जुन ने मगध देश के लिए प्रस्थान किया। वहाँ पहुँचकर श्रीकृष्ण ने जरासन्ध से भेंट करने के बाद कहा कि ‘तुम इस घमण्ड में फूले रहते हो कि मेरे समान कोई योद्धा क्षत्रिय नहीं है, यह तुम्हारा भ्रम है। इस विशाल पृथ्वी पर तुमसे भी अधिक वीर हैं। तुम या तो समस्त कैदी राजाओं को छोड़ दो अथवा हमारे साथ युद्ध करके परलोक सिधारो। अभिमानवश जरासन्ध उनसे युद्ध करने के लिये तैयार हो गया।